钦定古今图书集成/明伦汇编/氏族典/第214卷 > 何郯
## 钦定古今图书集成/明伦汇编/氏族典/第214卷 > 何郯

按《宋史何郯传》：“郯字圣从，本陵州人，徙成都。第进士，
由太常博士为监察御史，转殿中侍御史，言事无所
避。知杂御史阙，执政欲进其党，帝以郯不阿权势，越
次用之。郯遍历三院，有直声，晚节颇回畏。以母老求
西归，加直龙图阁，知汉州，进集贤殿修撰，知梓州，权
天章阁待制。还判银台司，迁龙图阁直学士，为河东”
都转运使，历知永兴、河南。治平末，再知梓州。居三年，
老而病，犹乞进用。神宗薄之，诏提举成都玉局观，遂
以尚书右丞致仕。卒，年六十九。